PISNO OCENJEVANJE ZNANJA (1. ura po urniku)

**KDAJ: ponedeljek, 11. 5. 2020, od 10:00 do 10:40.**

*Cilj: ocenjevanje pridobljenega znanja iz vsebinskega sklopa Kisline, baze in soli ter Organske kisikove spojine*

**NALOGA: reši naloge pisnega ocenjevanja znanja**

Navodila kako postopaš pri reševanju pisnega ocenjevanja znanja (v nadaljevanju besedila POZ) bom napisala po točkah, ki jim natančno slediš. Vprašanja (prvih pet), ki so podčrtana so v obsegu minimalnih standardov znanj.

Ocenjeni oziroma POZ rešujete tisti, ki v drugem ocenjevalnem obdobju še nimate ocene ali je le-ta negativna. Potrebujete periodni sistem elementov.

**1.** Ob **10:00** bom na spletišče, pri vašemu oddelku naložila POZ.

**2.** Kot ste že imeli v navodilu dela v 6. tednu, odpreš dokument, omogočiš urejanje, rešiš, shraniš in mi pošlješ na moj e-poštni naslov – ana.mirtic@guest.arnes.si.

Ponovno, KAKO TO NAREDIŠ?

1. Odpri wordov dokument (POZ), ki je naložen v spletišču. V zgornji orodni vrstici vidiš, da je to zaščiten pogled, kar spremeniš (glej naslednjo točko 2).
2. V orodni vrstici izbereš DATOTEKA, izbereš OMOGOČI UREJANJE (zaščiten pogled).
3. Rešiš POZ v wordovem dokumentu.
4. Ko vse rešiš, shraniš POZ. In sicer, klikneš spet DATOTEKA, klikneš SHRANI KOT (shraniš nekam na računalnik, v mapo, na namizje).
5. POŠLJEŠ ta rešen in shranjen dokument (POZ) kot PRIPONKO na moj elektronski naslov.
6. Izjemoma lahko POZ ali rešitve zapisane v zvezku fotografiraš, skeniraš in mi to pošlješ na moj elektronski naslov. Pri fotografiranju bodi pozoren na kakovost slike, da bo mogoče razbrati napisano.

**3. POMEMBNO!!**

a) Čas za reševanje je od **10:00.**

b) Rešen POZ pošlji na moj e-poštni naslov **OBVEZNO DO 10:40.** Po tem času,POZ ne sprejemam. Oceno se bo pridobilo na drug način, individualno.

Kot sem vam že napisala v sporočilu pred počitnicami, če kdo v tem času nikakor ne more dostopati do računalnika z internetno povezavo, mi naj to javi **še danes, petek 8. 5. 2020**. Dogovorila se bova za drug termin, individualno.

ANALIZA PISNEGA OCENJEVANJA ZNANJA (2. ura po urniku)

*Cilj: analiza pridobljenega znanja iz vsebinskega sklopa Kisline, baze in soli ter Organske kisikove spojine*

**NALOGA: naredi popravo pisnega ocenjevanja znanja v zvezek**

Pregledaš napake pisnega ocenjevanja znanja, prešteješ točke in preveriš ustreznost ocene glede na kriterij. Nato napišeš popravo POZ v zvezek.